Праз шасць гадоў у Яна і Кацярыны Краінскіх нарадзілася дачка Сузана-Кацярына. 14 лютага 1700 года яе ахрысціў у капыльскім зборы пастар Крыштап Трамбіцкі. Сярод плоймы шаноўных гасцей на цырымоніі прысутнічаў і лоўчы віленскі Тобіас Пянкальскі — зводны і старэйшы брат будучага лоўчага віленскага Яна Пянкальскага, якому праз трыццаць пяць гадоў наканавана стаць мужам Сузаны і прадзедам Адама Міцкевіча.